**ΤΡΟΠΟΙ ΚΑΙ ΜΕΣΑ ΠΕΙΘΟΥΣ**

**1. ΕΠΙΚΛΗΣΗ ΣΤΗ ΛΟΓΙΚΗ**

Προκειμένου να πείσουμε κάποιον για την ορθότητα των απόψεων μας χρησιμοποιούμε Α) **επιχειρήματα** και Β)**τεκμήρια**.

Α)Τα **επιχειρήματα** είναι ένα οργανωμένο σύνολο προτάσεων (που λέγονται **προκείμενες**) από τις οποίες προκύπτει λογικά ένα **συμπέρασμα**.

Π.χ. Οι άνεργοι δεν εργάζοντα. Ο Κ. είναι άνεργος. Άρα, ο Κ. δεν εργάζεται.

Β)**Τεκμήρια**: πρόκειται για Παραδείγματα, Γεγονότα, Στατιστικά στοιχεία, Πορίσματα Ερευνών, Μαρτυρίες, Ντοκουμέντα, Ρητά-Γνωμικά, Αυθεντίες και Γενικές αλήθειες. Π.χ.

* **Παράδειγμα**: «Πολλοί φοβούνται ότι η ανάπτυξη της τεχνολογίας έχει προσλάβει διαστάσεις και μορφές που απειλούν τον πολιτισμό. Προφανές **παράδειγμα είναι αυτό των πυρηνικών όπλων,** που μπορούν να καταστρέψουν την ανθρωπότητα».
* **Γεγονότα** (ιστορικά ή σύγχρονα): Η πανδημία του κορωνοïού οδήγησε στην άνθηση τη τηλεργασίας και της τηλεκπαίδευσης.
* **Στατιστικα στοιχεία**: «Εδώ και σαράντα χρόνια, παρά την σημαντική αύξηση του πλούτου που παράγεται στον πλανήτη, παρατηρείται έκρηξη των ανισοτήτων: **το 1960, το άνοιγμα της ψαλίδας ανάμεσα στο 20% των φτωχότερων και στο 20% των πλουσιότερων ήταν 1 προς 30. Σήμερα είναι 1 προς 80**».
* **Πορίσματα ερευνών**: «**Σύμφωνα με πρόσφατη έρευνα** που δημοσιεύτηκε στην εφημερίδα «το Βήμα» υπάρχουν 80.000 πτυχιούχοι ... .
* **Γενικές αλήθειες**: «**Αποτελεί γενική διαπίστωση ότι ζούμε στην εποχή της πληροφόρησης».**
* **Αυθεντίες**: «**Ο Στέφαν Βολφ, καθηγητής πολιτικής επιστήμης στο Βρετανικό πανεπιστήμιο του Μπαθ**, αποκαλεί τους νέους αυτούς «Γενιά Erasmus», σύμφωνα με το πρόγραμμα φοιτητικών ανταλλαγών της Ε.Ε.».
* **Γνωμικά**: «**Ό,τι λάμπει,δεν είναι χρυσός**».